Бос тұрған «Жамбыл облысы әкімдігінің дене шынықтыру және спорт басқармасының Сарысу ауданындағы №30 бокстан балалар-жасөспірімдер спорт мектебі» коммуналдық мемлекеттік мекемесі басшысы лауазымына конкурс жариялау туралы
ХАБАРЛАНДЫРУ

ЖАМБЫЛ ОБЛЫСЫ ӘКІМДІГІНІҢ  ДЕНЕ ШЫНЫҚТЫРУ ЖӘНЕ 
СПОРТ БАСҚАРМАСЫ

бос тұрған «Жамбыл облысы әкімдігінің дене шынықтыру және спорт басқармасының Сарысу ауданындағы №30 бокстан балалар-жасөспірімдер спорт мектебі» коммуналдық мемлекеттік мекемесі басшысы (1 бірлік) лауазымына конкурс жариялайды.
Мекеменің атауы: «Жамбыл облысы әкімдігінің дене шынықтыру және спорт басқармасының Сарысу ауданындағы №30 бокстан балалар-жасөспірімдер спорт мектебі» коммуналдық мемлекеттік мекемесі.
Орналасқан жері: 080700, Қазақстан Республикасы, Жамбыл облысы, Сарысу ауданы, Жаңатас қаласы, 3 мөлтек ауданы, №45А үй, телефон (87262) 45-59-52; 87086164850.
Мекеме қызметінің негізгі бағыты: Мемлекеттік мекеме қызметінің нысанасы оқушылардың дене шынықтыру-сауықтыру және спорттық қажеттіліктерін қанағаттандыру мақсатында қосымша білім берудің білім беретін оқу бағдарламаларын іске асыру болып табылады.
[bookmark: z15][bookmark: z16][bookmark: z17][bookmark: z18][bookmark: z19]Функционалдық міндеттері: Қабылданатын шешімдердің кейінгі салдарына, мекеменің мүлкін сақтау мен тиімді пайдалануға, сондай-ақ оның қызметінің қаржы-шаруашылық нәтижелеріне жауап бере отырып, мекеменің өндірістік, шаруашылық және қаржы-экономикалық қызметіне басшылық жасайды. Мекеменің саясатын, стратегиясын және оны іске асырудың тетіктерін айқындайды. Басқа мекемелермен немесе өзге де заңды тұлғалармен келісімшарт жасасады, келіссөздер, операциялар жүргізеді, өкімдер, бұйрықтар шығарады, іскерлік кездесулерде мекеменің мүддесін білдіреді. Оқу-жаттығу және тәрбиелік процестерде спорттық-әдістемелік және материалдық-техникалық базаны ұйымдастырады және жетілдіреді. Педогогикалық кеңестің жұмысына басшылық жасайды. Мекеменің жұмыс жоспарын, спорттық жетілдірудің әртүрлі кезеңдерінде спортшыларды даярлаудың жоспарларын және бағдарламасын бекітеді және т.б.
Біліктілікке қойылатын талаптар:  кадрларды даярлау бағыттарының бірі бойынша жоғары (немесе жоғары оқу орнынан кейінгі) білім: «Дене шынықтыру және спорт», «Бизнес, басқару және құқық» мамандықтары бойынша педагогикалық ғылымдар.
Еңбек өтілі: дене шынықтыру және спорт саласында немесе дене шынықтыру және спорт саласында басшы лауазымдарда кемінде төрт жыл, немесе Президенттік жастар кадр резервіне қабылданған адамдар үшін кемінде бес жыл, немесе дене шынықтыру және спорт саласында немесе Жұмыс органымен бекітілген шетелдік жоғары оқу орындарындағы басым мамандықтар бойынша немесе Қазақстан Республикасы Президенті жанындағы білім беру ұйымдарында жоғары оқу орнынан кейінгі білім беру бағдарламалары бойынша оқуды аяқтаған адамдар үшін басшылық лауазымдарда және «Дене шынықтыру және спорт», «Бизнес, басқару және құқық» мамандықтары бойынша педагогикалық ғылымдар кадрларын даярлау бағыттарының бірі бойынша ғылыми дәрежесі бар адамдар үшін кемінде үш жыл.
Білуі тиіс: Қазақстан Республикасының Конституциясы; Қазақстан Республикасының Бюджет кодексі; Қазақстан Республикасы Еңбек кодексі; Қазақстан Республикасының әкімшілік рәсімдік-процестік кодексі;  «Мемлекеттік құпиялар туралы», «Қазақстан Республикасындағы баланың құқықтары туралы», «Білім туралы», «Мемлекеттік мүлік туралы», «Дене шынықтыру және спорт туралы», «Сыбайлас жемқорлыққа қарсы іс-қимыл туралы», «Мемлекеттік сатып алулар туралы» Қазақстан Республикасының заңдары; «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы №1193 қаулысы; педагогика, психология және физиология негіздері;      дене шынықтыру және спорт саласындағы нормативтік құқықтық актілерді; еңбекті ұйымдастыру және басқару негіздерін; еңбек қауіпсіздігі және еңбекті қорғау, өндірістік санитария, өрт қауіпсіздігі бойынша талаптарын.
Конкурс «Мемлекеттік дене шынықтыру-спорт ұйымдарының бірінші басшыларын лауазымға тағайындау, лауазымнан босату қағидаларын бекіту туралы» Қазақстан Республикасы Туризм және спорт министрінің 2025 жылғы 3 қыркүйектегі № 171 және Еңбек және халықты әлеуметтік қорғау министрінің 2025 жылғы 3 қыркүйектегі № 264 бірлескен бұйрығымен бекітілген Мемлекеттік дене шынықтыру-спорт ұйымдарының бірінші басшыларын лауазымға тағайындау, лауазымнан босату қағидалары (әрі қарай – Қағида) негізінде өткізіледі.
 Конкурсқа қатысуға үміткер тұлғалар үшін құжаттарды қабылдау мемлекеттік мүлік тізілімнің веб порталы www.e-qazyna.kz электрондық мекен-жайына және «Жамбыл облысы әкімдігінің дене шынықтыру және спорт басқармасы» коммуналдық мемлекеттік мекемесінің  https://www.gov.kz/memleket/entities/zhambyl-sport ресми сайтында конкурс өткізу туралы хабарландыру жарияланған күннен кейін 7 (жеті) жұмыс күні ішінде жүзеге асырылады.
Конкурсқа қатысу үшін құжаттарды қабылдау кезеңі: 2026 жылғы 28 қыркүйек – 6 қазан аралығы (қоса алғанда), жұмыс күндері сағат 09:00-ден 18:30-ға дейін (түскі үзіліс сағат 13:00-ден 14:30-ға дейін), демалыс күндерін (сенбі және жексенбі) қоспағанда.
Конкурсқа қатысуға үміткер тұлға конкурс өткізу туралы хабарландыруда көрсетілген мерзімдерде: 
[bookmark: z38]еркін нысанда ресімделген қазақ және орыс тілдеріндегі түйіндемені қоса бере отырып, мемлекеттік мүлік тізілімінің веб-порталында электрондық нысанда ресімделген конкурсқа қатысу туралы өтініш, білім туралы диплом ұсынады.
[bookmark: z39] Тиісті мемлекеттік ақпараттық жүйеде еңбек қызметі туралы мәліметтер болмаған жағдайда конкурсқа қатысуға үміткер тұлға Қазақстан Республикасы Еңбек кодексінің 35-бабында көрсетілген еңбек қызметін растайтын құжаттардың бірін өтінішке тіркейді.
Конкурсқа жіберілген үміткерлер Қағидада белгіленген тәртіпте әңгімелесуден өтеді. 
Осы бос лауазымға орналасқан тұлға үшін көтерме шығындар төленбейді, тұрғын үй және өзге жеңілдіктер берілмейді



























